GlobalGolf / Ladies / Left Hand / Hybrid / Callaway / XR OS
Ladies Callaway XR OS 5H Hybrid Golf Club Left Hand
CallawaySteelhead XR 5H 25° HybridGraphite LadiesLadies Left HandNEW$219.99 J. Renee' Women's Footwear: at Sierra Trading Post
J. Renee' or Robbins Mountaineering Women's Footwear Home / Soos ‘n olifant aan ‘n paaltjie
Jy het sekerlik al die verwoesting gesien wat olifante aan die natuur kan aanrig, hoedat hulle bome kan breek ens. Die sterkste dier in die natuur, geweldige krag, majestueus, bang vir niks, niks keer hom nie. As hy kwaad word, hardloop jy nie, jy hardlóóóóp! En daar staan hy by die sirkus vasgemaak met ‘n tou aan ‘n paaltjie. Hy hoef nie eens te trek nie, hy kan net wegloop …
Só is dit dalk met my en jou ook. Wat bind jou aan ‘n nietige paaltjie vas? Wié bind jou daaraan vas? Hoe lank gaan jy nog glo dat jou krag beperk is tot ‘n garingdraad? Jy sien, God het jou meer gemaak as ‘n sirkusdier wat gekondisioneer is om te glo dat hy verlaag is tot niks nie.
Fil 4:13: “Ek is tot alles in staat deur Hom wat my krag gee”. God het vir my en jou geskep na Sy beeld, Hy het sóveel in jou ingebou, dat jy nie nodig het om vasgebind te staan aan ‘n paaltjie nie.
· Soms is dit jyself, omdat jy nie verstaan dat God genot in jou vind nie. Miskien is dit omdat jy nog sukkel om oorwinning te kry oor ‘n slegte gewoonte, of ‘n sonde vertroetel. Miskien verstaan jy nog nie God se genade nie. Sef 3:17: “Die Here jou God is by jou. Hy, die Krygsman wat red, is vol vreugde oor jou. Hy is stil-tevrede in Sy liefde, Hy jubel en juig oor jou“
· Soms bind ander mense ons met iets wat hulle oor ons sê; miskien is dit selfs net iets wat iemand baie lank terug gesê het, en dit “spook” vir ewig by jou. Ons steur ons nou maar eenmaal te veel aan ander mense se uitsprake en opinies. Ons maak staat op mense en word dan teleurgestel. Jes 2:22: “Moenie op mense staatmaak nie; hulle blaas so maklik die laaste asem uit. Hulle is min werd”. Hierdie teks se bedoeling is nie om mense sleg te maak nie, dit sê net dat God alleen die volmaakte toevlug is.
Wat is dit wat ons terughou van ‘n vervulde lewe?
· Ongeloof – om nie te glo dat God ons baie, baie spesiaal gemaak het nie. Wat meer wil jy hê as om te weet dat jy na Sy beeld geskape is? Ps 8:5-6: “Wat is die mens dan dat U aan hom dink? Die mensekind dat U na Hom omsien? U het hom net ‘n bietjie minders as ‘n hemelse wese gemaak, en hom met aansien en eer gekroon.”
· Twyfel – twyfel in jouself, in jou vermoëns, twyfel in jou status voor God. Twyfel dat God regtig vir jou lief is en omgee. Twyfel kan die grootste reus terughou en hom laat dink hy is niks werd nie.
· Jou verlede – dit hou ons dikwels aan ‘n ou klein houtpaaltjie vas. Ons het nou maar eenmaal die geneigdheid om eerder agtertoe te kyk as vorentoe. Miskien is dit omdat die verlede bekend is en die toekoms onseker? So sukkel ons dan om uit die wegspringblokke te kom.
· Kondisionering – omstandighede, gebrek aan visie of dryf, gebrek aan ‘n voorbeeld van ‘n ouer is dinge wat ons kan kondisioneer om te glo ons kan eenvoudig nie, of ons is nie tot meer in staat nie.
Ons moenie langer soos ‘n olifant aan ‘n paaltjie vasgemaak staan nie. Dit is nou tyd om daardie paaltjie uit te pluk. Maar hoe?
· As jy swak voel, en vasgebind voel, gaan soek jou krag in Jesus Christus. As omstandighede jou krag tap, sê wat Paulus gesê het in 2 Kor 2:10: “Daarom is ek bly oor swakhede, beledigings, ontberings, vervolging en moeilikhede ter wille van Christus, want as ek swak is, is ek sterk”